wannaphong/clean_thaiwikipedia huggingface dataset:
# เอสตาจีอูดูโมรุงบี
สนามกีฬาซีเซรู ปงเปว จี โตเลดู, หรือรู้จักกันในชื่อ โมรุงบี , เป็นสนามฟุตบอล ตั้งอยู่ใน เขตโมรุงบี ใน เซาเปาลู, ประเทศบราซิล. เป็นสนามเหย้าของสโมสรฟุตบอลเซาเปาลู สนามแห่งนี้ตั้งชื่อ ตามซีเซรู ปงเปว จี โตเลดู อดีตประธานสโมสรเซาเปาลู, โมรุงบี เป็นสนามของเอกชนที่ใหญ่ที่สุดในบราซิล และใหญ่เป็นลำดับที่สามในบราซิลรองจาก มาแน การิงชา และ มารากานัง เดิมทีสนามแห่งนี้มีความจุ 120,000 ที่นั่ง แต่ปัจจุบันมีความจุที่ 67,052 ที่นั่ง พื้นสนามมีความยาว 105 เมตร และกว้าง 68 เมตร (กว้าง 115 หลา ยาว 74 หลา)

การแข่งขันฟุตบอลทีมชาติ
เกมทีมชาติบราซิล
 วันที่  พบกับ  ผล  รายการ 24  เมษายน ค.ศ. 1962   4–0  Taça Oswaldo Cruz 6 พฤษภาคม ค.ศ. 1962   2–1  กระชับมิตร 16 พฤษภาคม ค.ศ. 1962  3–1  กระชับมิตร 13 เมษายน ค.ศ. 1963   2–3  โคปา โรคา 4 มิถุนายน ค.ศ. 1966   4–1  กระชับมิตร 22 มีนาคม ค.ศ. 1970  5–0  กระชับมิตร 26 เมษายน ค.ศ. 1970   0–0  กระชับมิตร 11 กรกฎาคม ค.ศ. 1971   1–1  กระชับมิตร 2 กรกฎาคม ค.ศ. 1972   3–0  กระชับมิตร 17 เมษายน ค.ศ. 1974   2–0  กระชับมิตร 1 พฤษภาคม ค.ศ. 1974   0–0  กระชับมิตร 23 พฤษภาคม ค.ศ. 1974   1–0  กระชับมิตร 25 พฤษภาคม ค.ศ. 1977   รัฐเซาเปาลู 2–0  กระชับมิตร 16 มิถุนายน ค.ศ. 1977   รัฐเซาเปาลู  1–1  กระชับมิตร 19 มิถุนายน ค.ศ. 1977   3–1  กระชับมิตร 21 มิถุนายน ค.ศ. 1979   อายักซ์ 5–0  กระชับมิตร 16 สิงหาคม ค.ศ. 1979   2–0  โกปาอาเมริกา 1979 29 มิถุนายน ค.ศ. 1980   1–0  กระชับมิตร 3 มีนาคม ค.ศ. 1982  2–1  กระชับมิตร 17 มิถุนายน ค.ศ. 1984   0–0  โคปา โรคา 30 มิถุนายน ค.ศ. 1985  1–1  ฟุตบอลโลก 1986 รอบคัดเลือก 20 สิงหคม ค.ศ. 1989   6–0  ฟุตบอลโลก 1990 รอบคัดเลือก  22 สิงหาคม ค.ศ. 1993  2–0  ฟุตบอลโลก 1994 รอบคัดเลือก 26 เมษายน ค.ศ. 2000   3–2  ฟุตบอลโลก 2002 รอบคัดเลือก 26 กรกฎาคม ค.ศ. 2000   3–1  ฟุตบอลโลก 2002 รอบคัดเลือก 15 พฤศจิกายน ค.ศ. 2000   1–0  ฟุตบอลโลก 2002 รอบคัดเลือก 25 เมษายน ค.ศ. 2001   1–1  ฟุตบอลโลก 2002 รอบคัดเลือก 5 กันยายน ค.ศ. 2004   3–1  ฟุตบอลโลก 2006 รอบคัดเลือก 21 พฤศจิกายน ค.ศ. 2007   2–1  ฟุตบอลโลก 2010 รอบคัดเลือก 7 กันยายน ค.ศ. 2012   1–0  กระชับมิตร 6 มิถุนายน ค.ศ. 2014   1–0  กระชับมิตร

โกปาอาเมริกา 2019
โมรุงบี เป็นหนึ่ง ใน 6 สนามที่รับเป็นเจ้าภาพโกปาอาเมริกา 2019 โดยพิธีเปิดการแข่งขันยังจัดขึ้นในนัดแรกของการแข่งขันที่สนามนี้อีกด้วย โดยแข่งในสนามนี้ทั้งหมดสามนัด ในรอบแบ่งกลุ่ม 

วันที่ทีม #1ผลทีม #2รอบผู้ชม14 มิถุนายน ค.ศ. 20193–0รอบแบ่งกลุ่ม47,26017 มิถุนายน ค.ศ. 20190–4รอบแบ่งกลุ่ม23,25319 มิถุนายน ค.ศ. 20191–0	รอบแบ่งกลุ่ม22,079
# เทเมฟอส
เทเมฟอส  หรือในชื่อการค้าว่า อะเบท  หรือทรายอะเบท เป็นสารฆ่าตัวอ่อนแมลงชนิดออร์กาโนฟอสเฟตอย่างหนึ่ง ใช้สำหรับกำจัดตัวอ่อนแมลงจากแหล่งน้ำAbate Product Information เช่น ตัวอ่อนของยุง, midge และ black fly

เช่นเดียวกับสารออร์กาโนฟอสเฟตอื่นๆ เทเมฟอสมีผลต่อระบบประสาทกลางโดยการยับยั้งเอนไซม์โคลีนเอสเทอเรส ซึ่งสำหรับตัวอ่อนแมลงนั้นเป็นพิษร้ายแรงทำให้เสียชีวิตก่อนที่จะโตเต็มวัยได้

มีการใช้เทเมฟอสอย่างแพร่หลายในประเทศกำลังพัฒนาที่มีการระบาดของโรคที่ติดต่อโดยมีแมลงเป็นพาหะโดยเฉพาะไข้เลือดออกเด็งกี ทั้งโดยภาครัฐและภาคประชาชน โดยใช้ใส่ลงในบริเวณน้ำนิ่งหรือแหล่งน้ำขังที่ไม่สามารถกำจัดได้ เพื่อยับยั้งการแพร่พันธุ์ของยุงลายNew York Times article covering its application in Africa
# โรคแฮนด์-ชุลเลอร์-คริสเตียน
Hand–Schüller–Christian disease เป็นโรคซึ่งทำให้มี Langerhans cell histiocytosis หลายตำแหน่ง (multifocal)

ผู้ป่วยจะมีอาการสามอย่าง (triad) ได้แก่ ตาโปน (exophthalmos), รอยโรคสลายกระดูก (มักพบในกะโหลกศีรษะ) และเบาจืด (เกิดจากมีเซลล์เข้าไปแทรกในก้านต่อมใต้สมอง)

ได้ชื่อจาก ALgred Hand, Artur Shuller และ Henry Asbury ChristianA. Hand. Polyuria and tuberculosis. Proceedings of the Pathological Society of Philadelphia, 1893, 16: 282-284. Archives of Pediatrics, New York, 1893: 10: 673-675.A. Schüller. Über eigenartige Schädeldefekte im Jugendalter («Landkartenschädel»). Fortschritte auf dem Gebiete der Röntgenstrahlen, 1915-1916; 23: 12-18. H. Christian. Defects in membranous bones, exophthalmos, and diabetes insipidus; an unusual syndrome of dyspituitarism. In: Contributions to medical and biological research, dedicated to Sir William Osler. New York, P. B. Hoeber, 1919, 1: 390-401. Medical Clinics of North America, Philadelphia, PA., 1920; 3: 849-871.
# โรแบร์ตู การ์ลุส
โรแบร์ตู การ์ลุส ดา ซิลวา รอชา (เกิดวันที่ 10 เมษายน ค.ศ. 1973) เป็นอดีตนักฟุตบอลชาวบราซิล

การ์ลุสเริ่มเล่นให้กับทีมชาติบราซิลในปี ค.ศ. 1992 และติดทีมชาติไปเล่นฟุตบอลโลกถึง 3 สมัย โดยช่วยให้ทีมชาติบราซิลเข้าสู่รอบชิงชนะเลิศฟุตบอลโลก 1998 ที่ประเทศฝรั่งเศส ก่อนจะประสบความสำเร็จสูงสุดกับทีมชาติด้วยการคว้าแชมป์ฟุตบอลโลก 2002 ที่ประเทศญี่ปุ่น และติดทีมรวมดาราฟุตบอลโลก ในปี 1998 และ 2002 จุดเด่นการเล่นของเขาคือเทคนิคที่ยอดเยี่ยม ความเร็ว และลูกยิงฟรีคิกที่ทรงพลัง 

สำหรับการเล่นในระดับสโมสร โรแบร์ตู การ์ลุส เล่นฟุตบอลในทวีปยุโรปครั้งแรกกับสโมสรอินเตอร์มิลาน ในกัลโชเซเรียอา อิตาลี จากนั้นเขาย้ายมาเล่นในลาลิกา สเปนกับสโมสรฟุตบอลเรอัลมาดริด โดยเขาอยู่กับเรอัลมาดริดนานถึง 11 ปี ลงสนามให้สโมสรเมื่อรวมทุกรายการไป 584 นัด และยิงได้ 71 ประตู ประสบความสำเร็จด้วยการคว้าแชมป์ลาลิกา 4 สมัย, แชมป์ยูฟ่าแชมเปียนส์ลีก 3 สมัย และคว้าแชมป์ฟุตบอลชิงแชมป์สโมสรโลก 2 สมัย และได้รับรางวัลนักฟุตบอลยอดเยี่ยมของโลกแห่งปีอันดับที่ 2 ในปี 1997

การ์ลุสเริ่มต้นอาชีพของเขาให้กับบราซิลในฐานะกองหน้า แต่ใช้เวลาส่วนใหญ่ในอาชีพการงานในฐานะแบ็กซ้าย และได้รับการขนานนามว่าเป็น ผู้เชี่ยวชาญด้านฟรีคิกตลอดอาชีพของเขา จังหวะโค้งของเขาวัดได้เร็วกว่า 105 ไมล์ต่อชั่วโมง หรือ 169 กม./ชม.

โรแบร์ตู การ์ลุสถือเป็น 1 ในนักฟุตบอล 15 คนที่ลงแข่งในยูฟ่าแชมเปียนส์ลีกมากกว่า 100 นัดที่เหลือคือ การ์เลส ปูยอล, เดวิด เบคแคม, เปาโล มัลดีนี, พอล สโกลส์, แกรี เนวิล, ราอุล กอนซาเลซ, อ็อลลีเวอร์ คาห์น, ไรอัน กิกส์, อันดรีย์ แชวแชนกอ, ลูอิช ฟีกู, คลาเรนซ์ ซีดอร์ฟ, อีเกร์ กาซียัส, ตีแยรี อ็องรี, เฟร์นันโด โมริเอนเตส, โรอา สแตรนด์, ชาบี และ แดกู
# จะงอยแอฟริกา
จะงอยแอฟริกา (, , หรือเรียกในชื่อ แอฟริกาตะวันออกเฉียงเหนือ หรือ คาบสมุทรโซมาลี) เป็นคาบสมุทรในแอฟริกาตะวันออกที่มีแผ่นดินยื่นเข้าไปในทะเลอาหรับหลายร้อยกิโลเมตร และตั้งอยู่ทางด้านใต้ของอ่าวเอเดน เป็นส่วนที่อยู่ทางตะวันออกสุดของทวีปแอฟริกา จะงอยแอฟริกาเป็นที่ตั้งของประเทศเอริเทรีย, จิบูตี, เอธิโอเปีย และโซมาเลียRobert Stock, Africa South of the Sahara, Second Edition: A Geographical Interpretation, (The Guilford Press: 2004), p. 26Michael Hodd, East Africa Handbook, 7th Edition, (Passport Books: 2002), p. 21: "To the north are the countries of the Horn of Africa comprising Ethiopia, Eritrea, Djibouti and Somalia."Encyclopaedia Britannica, inc, Jacob E. Safra, The New Encyclopaedia Britannica, (Encyclopaedia Britannica: 2002), p.61: "The northern mountainous area, known as the Horn of Africa, comprises Djibouti, Ethiopia, Eritrea, and Somalia."Sandra Fullerton Joireman, Institutional Change in the Horn of Africa, (Universal-Publishers: 1997), p.1: "The Horn of Africa encompasses the countries of Ethiopia, Eritrea, Djibouti and Somalia. These countries share similar peoples, languages, and geographical endowments." จะงอยแอฟริกาครอบคลุมพื้นที่ประมาณ 2,000,000 กม.2 และมีประชากรอยู่อาศัยราว 100 ล้านคน (ในเอธิโอเปียมากที่สุด 85 ล้านคน)
thumb|right|200px|การข้ามทะเลแดง
# เกาะชัวเซิล
เกาะชัวเซิล  เป็นเกาะที่ใหญ่ที่สุด (มีพื้นที่ 2 971 กม²) ของจังหวัดชัวเซิล หมู่เกาะโซโลมอน ตั้งอยู่ด้านตะวันตกของมหาสมุทรแปซิฟิก ที่ตำแหน่ง   เกาะมีแนวปะการังเกือบล้อมรอบเกาะ ระหว่าง ค.ศ. 1886-1899 อยู่ใต้การปกครองของเยอรมนี ต่อมาเป็นส่วนหนึ่งของดินแดนหมู่เกาะบริติชโซโลมอนในอารักขาของอังกฤษ
# แถวเต๊ง
แถวเต๊ง เดิมเป็นอาคารแถวทิมชั้นเดียวตั้งอยู่อบเขตพระราชฐานชั้นในทั้งด้านทิศตะวันออก ทิศตะวันตก และทิศใต้ พระบาทสมเด็จพระจอมเกล้าเจ้าอยู่หัวโปรดเกล้าฯให้สร้างขึ้นเพื่อกั้นเขตพระราชฐานชั้นในกับพระราชฐานชั้นนอกด้านทิศใต้ และใช้เป็นที่อยู่ของผู้ปฏิบัติงานในเขตพระราชฐานชั้นใน เช่นข้าหลวง คุณพนักงาน คุณห้องเครื่อง คุณเฒ่าแก่ ฯลฯ แถวเต๊งในพระราชฐานชั้นในมีสามแถวดังนี้

ส่วนต่าง ๆ ของแถวเต๊งในเขตพระราชฐานชั้นใน พระบรมมหาราชวัง
แถวเต๊งนอกในรัชกาลพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ปรับปรุงแถวเต๊งท่อและเต๊งด้านกลาง นอกจากนี้ยังโปรดเกล้าฯ ให้สร้างแต๊งแถวนอกดังกล่าวนี้ขึ้นใหม่ ทางทิศใต้ของเขตพระราชฐานชั้นใน ลักษณะแถวเต๊งนอกเป็นอาคารก่ออิฐปูนสูงสองชั้น หลังคามุงกระเบื้องมอญทรงสูง ลักษณะทางสถาปัตยกรรมเป็นแบบวิคตอเรียน มีโถงทางเข้าร่วมกันแต่ละคู่ที่ชั้นล่าง ประตูทางเข้าร่วมทำเป็นซุ้มโค้ง มีบันไดภายในเชื่อมชั้นล่างและชั้นบน มีการตกแต่งตอนมุมของอาคารเป็นเสาอิงเซาะร่อง มีบัวหัวเสาเป็นแบบตะวันตก ตอนหักมุมของอาคารทำเป็นรูปจั่วแบบตะวันตก (pediment) ตรงกลางมีลายปูนปั้นรูปวงกลม

แถวเต๊งกลาง หรือโรงเรียนพระตำหนักสวนกุหลาบหรือเต๊งท่ออาณาเขตตั้งแต่เต๊งแดงถึงเต๊งท่อ เป็นที่พำนักข้าราชบริพารและข้าราชการฝ่ายใน ปัจจุบันเป็นที่ทำการโรงเรียนพระตำหนักสวนกุหลาบ มี 75 ห้อง

แถวเต๊งท่อ เป็นอาคารสูงสองชั้น โครงสร้างก่ออิฐถือปูน แบ่งห้องพักเป็นคู่ ๆ มีสถาปัตยกรรมแบบเดียวกันแถวเต๊งกลาง สันนิษฐานว่าปรับปรุงขึ้นพร้อมกันในสมัยรัชกาลที่ 5
# เคเลน
เคเลน  เป็นเมืองในประเทศเนเธอร์แลนด์ ตั้งอยู่ทางตะวันออกเฉียงใต้ของประเทศ ทางตะวันออกเฉียงเหนือของเมืองมาสทริชท์ ในจังหวัดลิมเบิร์ก ศูนย์กลางของเมืองอยู่เหนือระดับน้ำทะเลปานกลาง 60 เมตร
# เบเล็ง
เบเล็ง  เป็นเมืองปากแม่น้ำแอมะซอน บนฝั่งแม่น้ำปารา ตั้งอยู่ทางตอนเหนือของประเทศบราซิล ในรัฐปารา เป็นศูนย์กลางกระจายสินค้า ท่ารถประจำทาง สนามบิน อยู่ห่างจากมหาสมุทรแอตแลนติกราว 100 กิโลเมตร 

เมืองก่อตั้งในปี ค.ศ. 1616 โดยชาวโปรตุเกส เป็นอาณานิคมแห่งแรกของชาวยุโรปของลุ่มแม่น้ำแอมะซอน แต่ไม่ได้เป็นส่วนหนึ่งของบราซิล จนกระทั่งในปี ค.ศ. 1775 เขตเมืองใหม่เป็นอาคารสมัยใหม่และตึกระฟ้า เป็นเมืองที่เต็มไปด้วยประวัติศาสตร์และสถาปัตยกรรมในยุคอาณานิคม เขตเมืองมีประชากรมากกว่า 2 ล้านคน
# กียอร์กีเย กียอร์กียู-เดฌ
กียอร์กีเย กียอร์กียู-เดฌ (8 พฤศจิกายน ค.ศ. 1901 - 19 มีนาคม ค.ศ. 1965) เป็นเลขาธิการพรรคคอมมิวนิสต์โรมาเนีย ระหว่าง ค.ศ. 1944 - 1955 ต่อมาได้รับตำแหน่งนายกรัฐมนตรี ระหว่าง ค.ศ. 1952 - 1955 และ ดำรงตำแหน่งประธานาธิบดีประเทศสาธารณรัฐประชาชนโรมาเนีย ตั้งแต่ปี ค.ศ. 1961 จนเสียชีวิตในปี ค.ศ. 1965

 เชิงอรรถ
# กอนาอีฟว์
กอนาอีฟว์  เป็นเมืองทางตอนเหนือของประเทศเฮติ บนชายฝั่งอ่าวกอนาฟว์ ห่างจากกรุงปอร์โตแปรงซ์ไปทางตะวันตกเฉียงเหนือ 109 ม. เป็นเมืองหลวงของจังหวัดอาร์ตีบอนิต มีประชากร 104,825 คน (ข้อมูลสำรวจประชากรปี ค.ศ. 2003) เป็นเมืองการค้า มีท่าจอดเรือ ส่งฝ้าย กาแฟ และไม้เป็นสินค้าออก ประเทศเฮติประกาศเอกราชที่เมืองนี้เมื่อวันที่ 1 มกราคม ค.ศ. 1804
# พระครูประศาสน์สิกขกิจ (พริ้ง อินฺทโชติ)
พระครูประศาสนสิกขกิจ  เกิดวันอาทิตย์เมื่อ พ.ศ. 2413 ตรงกับสมัยพระบาทสมเด็จพระจอมเกล้าเจ้าอยู่หัว เป็นชาวคลองสาน ฝั่งธนบุรี หรือจังหวัดธนบุรีในสมัยนั้น เป็นบุตรของนายเวียน และนางสุ่น เอี่ยมทศ บรรพชาเป็นสามเณรเมื่ออายุ 7 ปี ที่วัดราชสิทธารามราชวรวิหาร ศึกษาพระธรรมวินัยและฝึกฝนวิปัสสนากรรมฐานกับพระมงคลเทพมุนี (พระอาจารย์เอี่ยม) อย่างเคร่งครัด ใน พ.ศ. 2433 อุปสมบทที่วัดทองนพคุณ ท่านมีวัตรปฏิบัติที่งดงาม มักออกธุดงควัตรแสวงหาวิเวกไปยังป่าเขาลำเนาไพรเสมอ จึงเป็นที่ศรัทธาเคารพนับถือของชาวบ้านทั่วไป ต่อมาได้มีผู้มานิมนต์ท่านไปเป็นเจ้าอาวาสวัดบางปะกอก เกียรติคุณของท่านยิ่งได้รับความเชื่อถือมากขึ้นอีก เมื่อพระเจ้าบรมวงศ์เธอ กรมหลวงชุมพรเขตอุดมศักดิ์ ทำให้บรรดาทหารเรือส่วนใหญ่เลื่อมใสมาสักการะท่านเป็นจำนวนมาก ถึงวันที่ 1 มีนาคม พ.ศ. 2479 ท่านได้รับพระราชทานสมณศักดิ์เป็น "พระครูประศาสน์สิกขกิจ"

 วัตถุมงคล 
วัตถุมงคลที่ท่านปลุกเสกมีหลายอย่าง คือ
 พระพิมพ์สมเด็จเนื้อผง 30 พิมพ์ ลูกอม
 เหรียญเนื้อทองแดง

 มรณภาพ 
หลวงพ่อพริ้งมรณภาพเมื่อวันที่ 17 สิงหาคม พ.ศ. 2490 ตรงกับรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร สิริอายุได้ 78 ปี พรรษา 56
# โฮโม
โฮโม เป็นสกุล ซึ่งนับรวมเอามนุษย์สมัยใหม่ทางกายวิภาคและสปีชีส์ที่เกี่ยวข้องอย่างใกล้ชิด สกุลนี้ประเมินว่ามีอายุระหว่าง 2.3 ถึง 2.4 ล้านปี Also ISBN 0-521-46786-1 (paperback) วิวัฒนามาจากบรรพบุรุษออสตราโลพิเธคัสโดยมีลักษณะภายนอกของ Homo habilis ลักษณะเฉพาะของชนิด H. habilis สันนิษฐานว่าจะเป็นผู้สืบเชื้อสายโดยตรงของ Australopithecus garhi ซึ่งมีชีวิตอยู่เมื่อราว 2.5 ล้านปีก่อน พัฒนาการทางสรีรวิทยาที่สำคัญที่สุดระหว่างสองสปีชีส์นี้คือการเพิ่มขึ้นของความจุกะโหลก จาก 450 ซีซีใน A. garhi เป็น 600 ซีซีใน H. habilis ในสกุล โฮโม ความจุกะโหลกเพิ่มขึ้นเป็นสองเท่าจาก H. habilis เป็น H. heidelbergensis เมื่อ 0.6 ล้านปีก่อน ความจุกะโหลกของ H. heidelbergensis คาบเกี่ยวกันกับพิสัยความจุกะโหลกที่พบในมนุษย์สมัยใหม่ อย่างไรก็ตาม ในเดือนพฤษภาคม พ.ศ. 2553 H. gautengensis ถูกค้นพบ ซึ่งเป็นสปีชีส์ที่เชื่อกันว่าเก่าแก่กว่า H. habilis เสียอีก 

การปรากฏขึ้นของสกุล โฮโม คาดกันว่าน่าจะเกิดขึ้นในเวลาใกล้เคียงกับหลักฐานเครื่องมือหินชิ้นแรก ซึ่งตามนิยามในทางประวัติศาสตร์ คือ ช่วงเริ่มต้นของยุคหินเก่า อย่างไรก็ตาม หลักฐานล่าสุดจากเอธิโอเปียชี้ว่าหลักฐานการใช้อุปกรณ์หินที่เก่าแก่ที่สุดมีตั้งแต่ก่อน 3.39 ล้านปีมาแล้วMcPherron, S. P., Z. Alemseged, C. W. Marean, J. G. Wynn, D. Reed, D. Geraads, R. Bobe, and H. A. Bearat. 2010. Evidence for stone-tool-assisted consumption of animal tissues before 3.39 million years ago at Dikika, Ethiopia. Nature 466:857-860. การถือกำเนิดขึ้นของ โฮโม คาดว่าอยู่ในช่วงเดียวกันกับการเริ่มต้นของการเปลี่ยนแปลงโดยธารน้ำแข็งยุคควอเทอร์นารี อันเป็นจุดเริ่มต้นของยุคน้ำแข็งปัจจุบัน
 
ทุกสปีชีส์ในสกุลยกเว้น Homo sapiens (มนุษย์สมัยใหม่) ได้สูญพันธุ์ไปหมดแล้ว Homo neanderthalensis ซึ่งแต่เดิมเชื่อกันว่าเป็นสปีชีส์ที่ใกล้ชิดกับมนุษย์สมัยใหม่มากที่สุด สูญพันธุ์ไปเมื่อ 24,000 ปีที่แล้ว ขณะที่การค้นพบล่าสุดแนะว่าอีกสปีชีส์หนึ่ง  Homo floresiensis อาจมีชีวิตอยู่จนถึง 12,000 ปีก่อน
# หลวงพ่อจง พุทฺธสโร
หลวงพ่อจง พุทฺธสโรประวัติอาจารย์สายคามวาสี . ประตุสู่ธรรม หรือพระอธิการจง พุทฺธสโร อดีตเจ้าอาวาสวัดหน้าต่างนอก (6 มีนาคม พ.ศ. 2415 - 17 กุมภาพันธ์ พ.ศ. 2508) 

หลวงพ่อจงเป็นพระเกจิชื่อดังของเมืองกรุงเก่า จังหวัดพระนครศรีอยุธยา ท่านได้บำเพ็ญประโยชน์ต่อสังคมและพุทธบริษัททั้งหลาย โดยมิได้เลือกชนชั้นวรรณะ ด้วยจิตที่มีเมตตา เหล่าลูกศิษย์และผู้เคารพศรัทธายังคงรำลึกถึงท่านเสมอมา และท่านยังเป็นพระสหธรรมมิกกับหลวงพ่อปานวัดบางนมโค หลวงปู่ยิ้ม วัดเจ้าเจ็ดใน และพระเกจิอีกหลายรูป

หลวงพ่อจงเป็นพระเกจิที่ได้รับนิมนต์ในการเข้าร่วมพิธีเจริญพระพุทธมนต์ใหญ่แทบทุกครั้ง อาทิ พิธีวัดราชบพิตร พ.ศ.2481 , พิธีเจริญพระพุทธมนต์พระเครื่องฉลอง25พุทธศตวรรษ วัดสุทัศนเทพวรารามราชวรมหาวิหาร พ.ศ.2500 , พิธีเจริญพระพุทธมนต์วัดประสาทบุญญาวาส พ.ศ.2506 เป็นต้น

หลวงพ่อจงท่านได้รับขนานนามว่าเป็นหนึ่งใน4พระเกจิที่มีลูกศิษย์เลื่อมใสศรัทธามากชื่อเสียงได้รับการเลื่องลืออย่างสูงในยุคสงครามอินโดจีน ได้แก่ หลวงพ่อจาด หลวงพ่อจง หลวงพ่อคง และหลวงพ่ออี๋  นิยมเรียกผูกติดกัน “จาด–จง–คง–อี๋”

 ประวัติ 
ท่านเกิดเมื่อเดือน มีนาคม พ.ศ. 2415 ตรงกับต้นรัชสมัยพระบาทสมเด็จพระจุลจอมเกล้าเจ้าอยู่หัว บิดาชื่อ ยอด มารดาชื่อ ขริบ เป็นชาวอำเภอบางไทร จังหวัดพระนครศรีอยุธยา เมื่ออายุ 11 ปี บิดาได้จัดการบรรพชาเป็นสามเณรให้ที่ วัดหน้าต่างในครั้นอายุครบ 21 ปี ได้ทำการอุปสมบท โดยมีหลวงพ่อสุ่น วัดบางปลาหมอ เป็นพระอุปัชฌาย์ พระอาจารย์อินทร์ วัดหน้าต่างนอก เป็นพระกรรมวาจาจารย์ และพระอาจารย์โพธิ์ วัดหน้าต่างใน เป็นพระอนุสาวนาจารย์ ได้รับฉายาว่า พุทฺธสโรอุปสมบทแล้วอยู่จำพรรษาที่วัดหน้าต่างใน เพื่อศึกษาพระธรรมวินัยและวิปัสสนากรรมฐาน ตลอดจนวิทยาคมต่าง ๆ กับหลวงพ่อสุ่นและพระอาจารย์โพธิ์ ซึ่งในสมัยนั้น พระภิกษุสองรูปนี้มีชื่อเสียงเป็นที่นับถือกันอย่างกว้างขวาง ต่อมาอีกระยะหนึ่งท่านจึงย้ายไปจำพรรษาอยู่ที่ วัดหน้าต่างนอก ในปี พ.ศ. 2450 ท่านได้รับการแต่งตั้งเป็นเจ้าอาวาสวัดหน้าต่างนอก ท่านถึงแก่มรณภาพเมื่อวันที่ 17 กุมภาพันธ์ พ.ศ. 2508 ตรงกับรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร สิริอายุได้ 92 ปี บวชพระมาได้ 71 พรรษา ดำรงตำแหน่งเจ้าอาวาสวัดหน้าต่างนอกได้นานถึง 58 ปี
# ตราประธานาธิบดีสหรัฐ
ตราประธานาธิบดีสหรัฐ  เป็นตราที่ใช้บนหนังสือโต้ตอบจากประธานาธิบดีสหรัฐไปถึงรัฐสภาสหรัฐ และใช้เป็นเครื่องหมายแทนความเป็นประธานาธิบดี รูปตรงกลางออกแบบตามมหาลัญจกรสหรัฐ ถือเป็นตราอาร์มอย่างเป็นทางการสำหรับตำแหน่งประธานาธิบดีสหรัฐ และใช้บนธงประธานาธิบดีสหรัฐ

ตราประธานาธิบดีนี้พัฒนาขึ้นด้วยประเพณีผ่านห้วงเวลายาวนาน ก่อนจะกำหนดไว้ในกฎหมาย ความเป็นมาแต่แรกเริ่มของตราดวงนี้ยังไม่อาจชี้ชัดได้The Eagle and the Shield, p. 409 ประวัติการนำมาใช้งานสามารถย้อนหลังไปได้ถึง ค.ศ. 1850 เป็นอย่างน้อย แต่น่าจะมีการใช้งานมายาวนานกว่านี้อีก รูปลักษณ์พื้นฐานของตราดวงนี้มีขึ้นเพราะรัทเทอร์ฟอร์ด บี. เฮส์ ประธานาธิบดีคนแรกที่นำตรานี้มาใช้ในเทียบเชิญของทำเนียบขาวเมื่อ ค.ศ. 1877 ส่วนรูปแบบที่ตายตัวแล้วนั้นมีอายุย้อนหลังไปถึง ค.ศ. 1945 เมื่อประธานาธิบดีแฮร์รี เอส. ทรูแมน กำหนดไว้ในคำสั่งของฝ่ายบริหารที่ 9646 นับแต่นั้นตราได้รับการเปลี่ยนแปลงรูปลักษณ์ 2 ครั้ง คือ ใน ค.ศ. 1959 เพิ่มดาวดวงที่ 49 เข้าไป เพราะสหรัฐได้รัฐใหม่ คือ อะแลสกา และ ใน ค.ศ. 1960 เพิ่มดาวดวงที่ 50 เพราะได้รัฐใหม่ คือ ฮาวาย
# วัดนวลนรดิศ
วัดนวลนรดิศ อาจหมายถึง

 วัดนวลนรดิศวรวิหาร
 โรงเรียนวัดนวลนรดิศ
# Public hearing
Public hearing อาจหมายถึง

 การไต่สวนโดยเปิดเผย (public hearing), การไต่สวนที่บุคคลทั่วไปสามารถเข้าฟังได้
 การประชาพิจารณ์ (public hearing), การฟังความคิดเห็นของประชาชน
 การชี้แจงต่อสภา (public hearing), การไต่สวนที่สภานิติบัญญัติดำเนิน โดยหมายเรียกให้บุคคลมาให้ถ้อยคำต่อสภา
# เทริยากิเบอร์เกอร์
เทริยากิเบอร์เกอร์  เป็นรายการอาหารญี่ปุ่น พบได้ในร้านอาหารจานด่วน และร้านแฮมเบอร์เกอร์

 ประวัติ 
thumb|200px|เมกะเทริยากิของแมคโดนัลด์ญี่ปุ่น รูปใน ค.ศ. 2007เมกก้า เทริยากิ แมคโดนัลด์ญี่ปุ่น
thumb|200px|เทริยากิวอปเปอร์ของเบอร์เกอร์คิง
อาหารชนิดนี้เกิดขึ้นใน ค.ศ. 1973 โดยมอสเบอร์เกอร์ ร้านเบอร์เกอร์ในประเทศญี่ปุ่นประวัติ เทริยากิเบอร์เกอร์ ของ มอสเบอร์เกอร์ ปัจจุบันมีสาขาในประเทศไทย  

คำว่า "เทริยากิ" มักเข้าใจผิดว่าหมายถึง ซอสที่มีรสหวาน แต่เป็นเทคนิคการทำอาหารที่ปรุงด้วบซอสทาเระ ที่ทำจากซอสถั่วเหลือง, น้ำตาล, มิริง และสาเก มักใช้กับเนื้อไก่และเนื้อปลา ส่วนผสมของซอสนี้อาจแตกต่างกันไปตามสูตรของผู้ปรุง ซอสเทริยากิ (ซอสทาเระ) ที่ใช้ในเทริยากิเบอร์เกอร์ใช้ราดไปบนเนื้อ โดยใช้ผักกาดหอมเป็นตัวกั้นไม่ให้ซอสซึมเข้าไปในขนมปัง 

สูตรต้นตำรับสำหรับเทริยากิเบอร์เกอร์ คิดโดย ซาการูดะ ผู้ก่อตั้งมอสเบอร์เกอร์ เนื้อที่ใช้ปรุงเป็นเทริยากิเบอร์เกอร์ เช่น เนื้อสับ เนื้อไก่ชิ้น เนื้อไก่สับ เนื้อหมูสับ 

 ชื่อทางการค้า 

 มอสเบอร์เกอร์ 
ในปี 1973 มอสเบอร์เกอร์ ออกรายการอาหารที่เรียกว่า เทริยากิเบอร์เกอร์ เป็นครั้งแรก และต่อมาเป็นผลิตภัณฑ์ยอดนิยมซึ่งสนับสนุนการเติบโตทางธุรกิจของมอสเบอร์เกอร์เป็นอย่างมากโดยเฉพาะในการขยายเครือข่ายของบริษัท ในปี 1983 จัดจำหน่ายผลิตภัณฑ์ใหม่ในชื่อ เทริยากิชิกเคนเบอร์เกอร์  (Teriyaki Chicken Burger)

 แมคโดนัลด์ 
หลังจากมอสเบอร์เกอร์จัดจำหน่ายเทริยากิเบอร์เกอร์ในปี 1973 ต่อมาเครือข่ายอาหารจานด่วนอื่น ๆ รวมถึงบริษัทในเครือต่างประเทศ เช่น แมคโดนัลด์เจแปน ได้ออกผลิตภัณฑ์นี้ตามออกมา จนกลายเป็นสินค้าที่สามารถพบได้ทุกหนทุกแห่งในห่วงโซ่อาหารจานด่วนของญี่ปุ่น ได้แก่ 

เริ่มจากการเป็นเมนูแบบจำกัดเวลาของร้านแมคโดนัลด์ของญี่ปุ่น ใน ค.ศ. 1989 ในชื่อ เทริยากิแมคเบอร์เกอร์ ต่อมาถูกบรรจุเป็นรายการปกติในปี 2007 ในฮ่องกงและมาเก๊า มีชื่อเรียกว่า โชกุนเบอร์เกอร์โชกุนเบอร์เกอร์ แมคโดนัลด์ฮ่องกง และมีเมนูแบบใส่ไข่ดาวเรียก โชกุนเบอร์เกอร์วิทเอ็ก ในสิงคโปร์ เรียกชิกเกนแมคกริล ในประเทศไทย เรียกว่า ซามูไรเบอร์เกอร์แมคโดนัลด์ไทย

 อื่น ๆ 
ในปี 2007 เบอร์เกอร์คิงจัดจำหน่ายผลิตภัณฑ์ใหม่ในชื่อ เทริยากิวอปเปอร์ ในปีเดียวกันคาร์ลส์ จูเนียร์ ออกรายการอาหารใหม่ในชื่อ เทริยากิเบอร์เกอร์ ซึ่งสอดไส้ด้วยสัปปะรดย่าง
# พระเจ้าหม่องหม่อง
พระเจ้าหม่องหม่อง (ผ้องก้าซ่า มองมอง; 12 กันยายน ค.ศ. 1763 – 11 กุมภาพันธ์ ค.ศ. 1782) เป็นพระโอรสองค์หนึ่งในพระเจ้ามังลอก พระราชโอรสพระองค์โตในพระเจ้าอลองพญา ปฐมกษัตริย์แห่งราชวงศ์โก้นบอง 

ระหว่างที่พระเจ้าจิงกูจาเสด็จไปสักการะเจดีย์และพระพุทธรูปนอกกรุงอังวะ หม่องหม่อง (ซึ่งเป็นเจ้าเมืองผ้องก้าและมีพระชันษาเพียง 18 ชันษา) พร้อมกับขุนนางและทหารจำนวนหนึ่ง (รวมถึงอะแซหวุ่นกี้ด้วย) ได้กระทำการยึดอำนาจแล้วสถาปนาตนเองขึ้นเป็นกษัตริย์ 

พระเจ้าหม่องหม่องทรงอยู่ในอำนาจได้เพียง 7 วัน จากนั้นมองไว่ง์ เจ้าเมืองบะโดน ซึ่งเป็นพระโอรสพระองค์หนึ่งของพระเจ้าอลองพญา ก็ยกทัพเข้ามาทำการปราบปราม พร้อมทั้งกำจัดกลุ่มผู้ที่สนับสนุนทั้งพระเจ้าหม่องหม่องและพระเจ้าจิงกูจาด้วยการประหารชีวิต แล้วปราบดาภิเษกตนเองขึ้นครองราชย์เป็นพระเจ้าปดุงในปี ค.ศ. 1782"The Konbaung Dynasty Genealogy: Phuangka"
# เมแทบอลิซึมของโปรตีน
เมแทบอลิซึมของโปรตีน  ประกอบด้วย ขบวนการทางชีวเคมีต่าง ๆ ซึ่งเกี่ยวข้องกับการสังเคราะห์โปรตีนและกรดอะมิโน และการสลายโปรตีนโดยแคแทบอลิซึม

 การสังเคราะห์โปรตีน 

 การสังเคราะห์กรดอะมิโน
 การถอดรหัส (transcription)
 การแปลรหัส (translation)

 การสลายโปรตีน 
แคแทบอลิซึมของโปรตีนเป็นขบวนการซึ่งโปรตีนถูกสลายเป็นกรดอะมิโน เรียกว่า การสลายโปรตีน และต่อเนื่องไปยังการย่อยสลายกรดอะมิโน

 แหล่งข้อมูลอื่น 
 Proteolysis  at eMedicine Dictionary
# วัดนวลนรดิศวรวิหาร
วัดนวลนรดิศวรวิหาร หรือเรียกสั้น ๆ ว่า วัดนวลนรดิศ เป็นวัดไทย ประเภทพระอารามหลวง ชั้นตรี อยู่ที่คลองบางกอกใหญ่ด้านตะวันตก ตรงกันข้ามวัดประดู่ฉิมพลี แต่มีคลองกั้นกัน ในแขวงปากคลองภาษีเจริญ เขตภาษีเจริญ กรุงเทพมหานคร

วัดนวลนรดิศวรวิหาร เดิมเป็นวัดโบราณ และร้างมานานมาก เชื่อว่าสร้างในสมัยกรุงศรีอยุธยา แต่ปราศจากพยานหลักฐานในเรื่องนี้ มีชื่อดั้งเดิมว่า "วัดมะกอกใน" คู่กับ "วัดมะกอกนอก" ที่ปัจจุบันคือ วัดอรุณราชวราราม สาเหตุที่ได้ชื่อนี้เพราะตั้งอยู่ริมฝั่งคลองบางกอกใหญ่ ครั้งปลายรัชกาลพระบาทสมเด็จพระปรมินทรมหาจักรีบรมนาถ เจ้าคุณพระราชพันธุ์นวล ผู้เป็นภริยาเจ้าพระยาอัครมหาเสนา (บุนนาค) และเป็นพระขนิษฐาของสมเด็จพระอมรินทราบรมราชินี พระมเหสีพระบาทสมเด็จพระปรมินทรมหาจักรีบรมนาถ ได้บูรณะวัดมะกอกในอันร้างดังกล่าว โดยให้ เจ้าพระยาพระคลัง (ดิศ บุนนาค) ผู้เป็นบุตร รับผิดชอบ

เจ้าพระยาพระคลัง (ดิศ บุนนาค) เข้าบูรณะวัดมะกอกใน หลังเขาได้บูรณะวัดประยุรวงศาวาสเสร็จใน พ.ศ. 2379 ต่อมา พระบาทสมเด็จพระปรเมนทรมหามงกุฏพระราชทานนาม "นวลนรดิศวรวิหาร" ให้แก่วัดมะกอกใน เพื่อระลึกถึงเจ้าคุณพระราชพันธุ์ (นวล)

ในรัชกาลถัดมา ได้มีการบูรณะวัดนวลนรดิศวรวิหารอีกหลายครั้ง ซึ่งปรากฏหลักฐานอย่างน้อยสองครั้ง ครั้งแรกอยู่ในความรับผิดชอบของ เจ้าพระยาสุรวงศ์ไวยวัฒน์ (วร บุนนาค) และเจ้าพระยาภาสกรวงศ์ (พร บุนนาค) และครั้งที่สอง ดำเนินการโดย พระสาสนานุรักษ์ (ทิม รตนโชติ) เจ้าอาวาส และมีรายละเอียดการปฏิสังขรณ์อย่างพิสดารลงพิมพ์ในราชกิจจานุเบกษาด้วย ในสมัยหลัง ๆ ก็มีการบูรณะอีกหลายครั้ง
 ระเบียงภาพ
# การสังเคราะห์กรดอะมิโน
การสังเคราะห์กรดอะมิโน  กรดอะมิโนเป็นสารประกอบไนโตรเจนชนิดหนึ่ง พืชและสัตว์จึงต้องนำเอา  ไปสังเคราะห์เป็นกรดอะมิโนกลูตาเมทและกลูตามีน กรดอะมิโนพื้นฐานในธรรมชาติมีอยู่ 20 ตัว พืชและแบคทีเรียสามารถสังเคราะห์ได้ทั้งหมด 20 ตัว มนุษย์และสัตว์เลี้ยงลูกด้วยนมสังเคราะห์ได้เพียงประมาณ 10 ตัวเท่านั้นหนังสือชีวเคมี 2 หน้า 255 รศ.สุนันทา ภิญญารัตน์ ภาควิชาเคมี คณะวิทยาศาสตร์ มหาวิทยาลัยรามคำแหง ISBN 978-616-513-461-3 สำนักพิมพ์มหาวิทยาลัยรามคำแหง

 กรดอะมิโนไม่จำเป็น 
กรดอะมิโนไม่จำเป็น คือ กรดอะมิโนที่ร่างกายมนุษย์สามารถสังเคราะห์เองได้ ได้แก่:
 อะลานีน
 แอสพาราจีน
 แอสพาเตท
 ซีสเตอีน
 กลูตามีน
 กลูตาเมท
 ไกลซีน
 ไพรลีน
 เซอรีน
 ไทโรซีน

 การสังเคราะห์กรดอะมิโน 
กรดอะมิโนสังเคราะห์จาก α-คีโตแอซิท ผลผลิตที่ได้คือ อะมิโนแอซิท ซึ่งส่วนใหญ่เป็น กลูตาเมท เอ็นไซม์ที่ใช้เร่งปฏิกิริยานี้คือ aminotransferace

 α-ketoacid + glutamate ⇄ amino acid + α-ketoglutarate

กลูตาเมท สังเคราะห์มาจาก  ทำปฏิกิริยากับ α-คีโตกลูตาเรท

 α-ketoglutarate +  ⇄ glutamate

เมื่อได้กลูตาเมทแล้ว เอ็นไซม์ glutamine synthetase เร่งปฏิกิริยาเติม แอมโมเนียมไอออนเข้าไป จะได้ผลผลิตเป็น กลูตามีน
กลูตาเมทยังเป็นสารเริ่มต้นในการสังเคราะห์ โพรลีน และ อาร์จินีน

 สำหรับ เซอรีน ไกลซีน และ ซีสเตอีน สังเคราะห์มาจาก 3-ฟอสโฟกลีเซอเรท
 อะลานีน วาลีน ลูซีน และ ไอโซลูซีน สังเคราะห์มาจาก ไพรูเวท
 แอสพาเตท แอสพาราจีน เมไธโอนีน ไลซีน และ ธริโอนีน สังเคราะห์มาจาก ออกซาโลอะซิเตท
 เฟนิลอะลานีน ไทโรซีน ทริปโตแฟน สังเคราะห์มาจาก ฟอสโฟอินอลไพรูเวท รวมกับ อิริโธรส-4-ฟอสเฟต
 ส่วน ฮีสทิดีน สังเคราะห์มาจาก ไรโบส-5-ฟอสเฟต

 การควบคุมการสังเคราะห์ 
อัตราเร็วในการสังเคราะห์ ขึ้นกับปริมาณและแอคติวิตีของ เอ็นไซม์ ในวิถีการสังเคราะห์ ปฏิกิริยาที่ผันกลับไม่ได้มักเป็นจุดควบคุมที่สำคัญ รวมถึง ตัวกรดอะมิโนซึ่งเป็นผลผลิตสุดท้ายเองก็มักไปมีผลการยับยั้งการสังเคราะห์